Pfizer tiżviluppa pillola għall-kura tal-coronavirus Pfizer qalet li bdiet it-testijiet kliniċi għal pillola ġdida biex tikkura l-coronavirus. L-għan tal-pillola se tkun li tintuża mal-ewwel sinjal li persuna huwa pożittiv għall-Covid-19. Ladarba tgħaddi b'suċċess mill-fażi ta' testijiet kliniċi, il-pillola tista' tiġi preskritta fl-istadju bikri ta' infezzjoni biex il-virus ma jitħalliex jirreplika. Mikael Dolsten, il-Kap Uffiċjal Xjentifiku ta' Pfizer, qal li "il-mod kif qed jinbidel il-virus, u l-impatt kontinwu li l-pandemija qed tħalli fuq livell dinji, jidher li se jkun kritiku li jkun hemm aċċess għal għażliet terapewtiċi kemm issa u kif ukoll wara l-pandemija". F'intervista Dolsten qal li l-ebda problemi ma kienu evidenti s'issa fl-istudju, u li l-kumpanija tal-farmaċewtika se tkun tista' tiġġenera riżultati fi żmien ġimgħat.